**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2021-2022 уку елы) 10 нчы сыйныф**

**Максималь балл – 50 балл**

1. **Теоретик бирем (10 балл).**

1. Узган елларда үткәннәрне искә төшерегез һәм эпик төргә хас үзенчәлекләрне языгыз. Аның нинди жанрларын беләсез? (10 балл). **Эпик төргә сюжетлылык хас. Ул вакыйгаларны җентекләп, билгеле бер эзлеклелектә сурәтләүгә нигезләнә. Геройларның эш-гамәлләрен, холык-фигыйльләрен дә вакыйгалар барышында ача. Чәчмә формада иҗат ителә. Аның төп жанрлары булып хикәя, повесть, роман санала һ.б.**

1. **Әдәби иҗатка караган биремнәр (30 балл).**

1. Сәйф Сараи иҗаты әдәбиятның кайсы чорына карый? (2 балл). **Алтын Урда чорына карый.**

2. Сәйф Сараи әсәрләренең төп геройлары кемнәр? Аларга нинди сыйфатлар хас (6 балл). **Алар арасында хөкемдарлар да, гади кешеләр дә бар, әмма алар барысы да тормышта үз идеаллары белән яши. Алар аркылы автор сугышларны да кире кага, тормышның гуманлы булырга тиешлегенә басым ясый һ.б. Бу биремдә укучы үз фикерен язарга тиеш!**

3. Сәйф Сараи үз иҗатында нинди фикерләр үткәрә? (6 балл). **Тормыштагы вакыйгаларның фаҗигагә алып килүен күрсәтә. Мәхәббәт якты хис, ул яшәргә тиеш дип исбатлый. Әмма тормыш вакыйгаларының аны җимерүен күрсәтеп, яшәү кагыйдәләренең дөрес түгеллеген күрсәтә. Гадел хөкемдар, идеаль яшәеш турында фикерләр җиткерә һ.б.**

4. Аның иҗатында актив жанрны билгеләгез (5 балл). **Дастан**

5. Үзенең иҗатында ул нинди алымнардан еш файдалана? (6 балл). **Табигать күренешләренең кеше холкындагы үзгәрешләр белән паралелльлеге, символик образ-детальләр, портрет һ.б.**

6. Үзегез теләгән бер героена характеристика бирегез (5 балл).

1. **Иҗади бирем (10 балл).**

Сәйф Сараиның үзегез теләгән бер героена күләме 30 җөмләдән дә ким булмаган хат языгыз. (10 балл).