**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2021-2022 уку елы) 11 нче сыйныф**

**Максималь балл – 50 балл**

1. **Теоретик бирем (10 балл).**

1. Узган елларда үткәннәрне искә төшерегез һәм драма төренә хас үзенчәлекләрне языгыз. Аның нинди жанрларын беләсез? (10 балл). **Драма төре конфликтка нигезләнә, вакыйгалар эчендә каршылык тудырыла, геройларның холкындагы сыйфатлар да шул каршылык аша ачыла. Билгеле бер вакыт аралыгында булган вакыйгалар сурәтләнә. Диалог һәм монологлар формасында языла һ.б. Төп жанрлары булып драма, комедия, трагедия санала һ.б.**

1. **Әдәби әсәргә караган биремнәр (30 балл).**

1. Ф.Хөснинең “Йөзек кашы” әсәре әдәбиятның кайсы чорына карый? (2 балл). **Сугыш чоры татар әдәбиятына карый.**

2. Ф.Хөснинең “Йөзек кашы” әсәренең жанрын билгеләгез (2 балл). **Повесть.**

3. Хөснинең “Йөзек кашы” әсәрендә төп герой кем? Аңа нинди сыйфатлар хас? (5 балл). **Төп герой – Айдар. Ул кызу холыклы, ярсу, артын уйламый гына эшләргә ярата, көнче, дуамал, эгоист, шул ук вакытта эш сөючән, тәвәккәл, сүзендә торучы һ.б.**

4. Ф.Хөснинең “Йөзек кашы” әсәрендә нинди фикерләр үткәрелә? (5 балл). **Сугыш кешеләр тормышына кайгы-хәсрәт китерә, бәхеткә юллар урау, аны акыл белән кичәргә кирәк, дуамаллык, уйламый эш итү һәм көнчелек бәхетсезлеккә китерә, кеше тормышын җимерә һ.б.**

5. Ф.Хөснинең “Йөзек кашы” әсәрендә нинди проблемалар күтәрелә? (5 балл). **Көнчелек, дуамаллык, эгоистлык, үчлелек, сугыш һ.б.**

6. Үзенең геройларын ачу барышында автор нинди алымнардан файдалана? (6 балл). **Капма-каршы кую, психологик анализ, портрет, табигать образларыннан файдалану, символик образ-детальләр һ.б.**

7. Әсәр үзәгенә куелган төп символик образны табыгыз (5 балл). **Йөзек кашы**

1. **Иҗади бирем (10 балл).**

Ф.Хөснинең “Йөзек кашы” әсәрендәге Айдарга хат языгыз. Күләме 30 җөмләдән дә ким булмасын. (10 балл).