**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2021-2022 уку елы) 6 нчы сыйныф**

**Максималь балл – 40 балл**

1. **Теоретик бирем (10 балл).**

1. Халык авыз иҗатында нинди жанрларны беләсез? Үзегез сайлап алып, шуларның берсенә хас үзенчәлекләрне языгыз. (10 балл) **Әкиятләр, җырлар, табышмаклар, мәкальләр, әйтемнәр, мәзәкләр, бәетләр, риваятьләр, легендалар**.

1. **Әдәби текст белән эш (20 балл).**

Урман, үз-үзен тыңлагандай, хәрәкәтсез һәм тып-тын. Кояш чыккан вакыт. Мәһабәт төз наратларның очлары җылы нурга манчылып, рәхәт бер талгынлыкка бирелгәндәй, шылт та итмичә, тик кенә торалар... Берәм-сәрәм очраган усакларның көмеш яфраклары, таң сулышыннан уянышып, сөенә-сөенә уйнаган шикелле, җилфердәшәләр... Ачык урыннарда, җиргә таба сыгыла төшеп, хәрәкәтсез ак томан ята.

1. Әлеге өзек кайсы әсәрдән? Авторы кем? **Ә.Еникинең “Бала” хикәясе** (3 балл).

2. Әсәрнең төп герое кем? **Зариф** (2 балл).

3. Аңа нинди сыйфатлар хас? **Батыр, кыю, игелекле, әхлаклы, тәрбияле, мәрхәмәтле, тәвәккәл, кешелекле һ.б.** (5 балл).

4. Әдип сугышка кайсы яктан бәя бирә? **Ул сугыш вакыйгаларын җентекләп тасвирламый. Сугышның кеше күңеленә, тормышына тәэсирен ачып бирә. Сугыш вакытында да кешеләрнең күңел изгелеген югалтмавын сурәтли, балаларның да шушы фаҗигане үз тормышы аркылы үткәрүен күрсәтә.** (5 балл).

5. Өзектә нинди тел-сурәтләү чаралары кулланыла? **Эпитет, чагыштыру, сынландыру, метафора** (5 балл)

1. **Иҗади бирем (10 балл).**

“Минем яраткан шагыйрем” темасына 15 җөмләдән торган инша языгыз (10 балл).