**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2021-2022 уку елы) 7 нче сыйныф**

**Максималь балл – 43 балл**

1. **Теоретик бирем (10 балл).**

1. Дастаннарның нинди төрләрен беләсез? Аларның һәрберсенә хас үзенчәлекләрне языгыз, мисаллар китерегез. (10 балл)

**Алыплар турындагы дастаннар**

**Мәхәббәт дастаннары**

**Тарихи дастаннар. Аларның үзенчәлекләре дәреслекнең 7 битендә бирелгән.**

1. **Әдәби текст белән эш (23 балл).**

... таракка карап та уйлады, әнкәсен дә бик сагынды, әнкәсенең сүзләрен исенә китерде, кичә килгән асрау хакында да, ягъни кичә килеп тә атасы илә бер бүлмәдә йоклаган яңа асрау турында да байтак уйлады. Ләкин бертөрле уеның да башына чыга алмый иде. Барыннан да бигрәк, әнкәсенең кунакка киткәннән бирле асрауларның кырын каравына һәм көн дә коендырмый башлауларына аптырый иде. Йокыдан торгач та ваннада юындырып, ап-ак күлмәкләр киендерә торган асраулар бөтенләй үзгәреп киттеләр.

1. Әлеге өзек кайсы әсәрдән? Авторы кем? **Н.Думави “Яшь ана”** (2 балл).

2. Әсәрнең жанрын билгеләгез **Хикәя** (2 балл).

3. Әсәрнең төп герое кем? **Заһидә** (2 балл).

4. Аңа нинди сыйфатлар хас? Характеристика бирегез. **Заһидә ятим калган бала, ул үзенең ятимлек фаҗигасен белми, әмма күңеле белән аңлый. Тирә-яктагыларга игътибарлы, әнисен өзелеп ярата һәм бик тә сагына. Ул уйланырга ярата, үз күзәтүләреннән нәтиҗәләр ясый һ.б.** (5 балл).

5. Аның эчке дөньясын сурәтләгәндә язучы нинди алымнардан файдалана? **Психологик анализ алымыннан файдалана, табигать күренешләре белән параллельләр үткәрә, детальләргә зур басым ясый**. (6 балл).

6. Әсәрдә тарак нинди функция үти? (6 балл). **Тарак символик деталь булып тора. Ул Заһидәнең әнисе, бәхетле балачагы турындагы хатирәләрне дә саклый. Тарак табылу вакыйгасы яшь әни килү белән дә параллель куела.**

1. **Иҗади бирем (10 балл).**

“Минем яраткан язучым” темасына 20 җөмләдән торган инша языгыз (10 балл).